ILMESTYSKIRJAN SEITSEMÄN SEURAKUNTAA
FILADELFIAN SEURAKUNTA
Tällä paikalla sijaitsi muinainen Filadelfia.
Se on Ilmestyskirjan seitsemästä seurakunnasta kuudes.
Siitä on jäljellä enää Bysantin ajan kirkko.
Se sijaitsee vilkkaalla alueella, -
joten Rooman ajan kaupunkia ei ole vielä kaivettu esiin.
Kirkon rauniot ovat vaikuttavat.
Jeesus sanoo tekevänsä filadelfia- laisista pylväitä Jumalan temppeliin.
Muinaisen kirkon valtavat pylväät auttavat meitä muistamaan sen.
Filadelfia perustettiin 300 vuotta ennen kirjeen kirjoittamista -
lähetysasemaksi ― ei kristityille vaan Kreikan kulttuurille, -
uskonnolle, ihanteille ja filosofialle.
Se sijaitsee pohjoisen ja etelän, idän ja lännen risteyskohdassa.
Kaupungin läpi kulki kaikki kauppa koko Vähässä-Aasiassa.
"Ja Filadelfian seurakunnan enkelille kirjoita: -
'Näin sanoo Pyhä, Totinen'.
Filadelfian asukkaista ― ei vain kristityistä vaan kaikista ― tuntui, -
että keisari Domitianus oli pettänyt heidät. Hän vainosi kristittyjä.
Hänestä tuli Rooman tyranni.
Hän määräsi alueen viinitarhat tuhottavaksi, koska hän halusi, -
että Roomaa ympäröivät viinitarhat ovat muinaisen maailman parhaat.
Hän ei jättänyt näitä viinitarhoja rauhaan vaan repi ne irti kokonaan, -
sillä niillä oli hyvä maine. Hän riisti alueen viljelijöiltä elannon.
Kristittyjen lisäksi Rooman kansalaisilla oli vaikeaa -
Filadelfiassa Domitianuksen aikana.
Osaksi siksi Jeesus sanoi, että Hänellä on Daavidin avain -
eli kuninkaan valta.
Hän avaa eikä kukaan voi sulkea. Hän sulkee eikä kukaan voi avata.
Eli Hän on todellinen valtias.
Hän sanoo: "Tiedän tekosi." Eikö olekin rohkaisevaa? Hän tietää.
Saatat kokea, ettei kukaan tiedä, kuinka kärsit ja kamppailet.
Jeesus tietää. Hän jatkaa: -
"Minä tiedän sinun tekosi. Katso, minä olen avannut sinun eteesi oven, -
eikä kukaan voi sitä sulkea; sillä tosin on sinun voimasi vähäinen, -
mutta sinä olet ottanut vaarin [sanastani etkä ole] nimeäni kieltänyt.
Katso, minä annan sinulle saatanan synagoogasta niitä, jotka sanovat -
olevansa juutalaisia, eivätkä ole [...] he tulevat ja kumartuvat -
sinun jalkojesi eteen ja ymmärtävät, että minä sinua rakastan."
Tämä ei ollut hyökkäys yleisesti juutalaisia vastaan.
Se liittyy tiettyyn tilanteeseen Filadelfian synagogassa.
Jotkut parjasivat Jeesukseen uskovia juutalaisia ja sanoivat, -
etteivät he ole oikeita juutalaisia.
Juutalaiset olivat ainoa ryhmä, joka oli vapautettu keisarinpalvonnasta, -
eikä heitä voitu siten vainota.
Niin kauan kun kristityt nähtiin osana synagogaa, -
heitä ei vainottu keisarinpalvonnasta kieltäytymisen takia.
Juutalaisten ja Jeesukseen uskovien välille syntyi erimielisyyksiä.
Uskovia erotettiin synagogasta.
Kristittyjä syytettiin kannibalismista, -
koska he sanoivat syövänsä ja juovansa johtajansa lihaa ja verta.
Se viittasi tietysti ehtoolliseen, mutta heitä syytettiin siitä.
Kristittyjen vihaajat sanoutuivat heistä irti ja ajoivat heidät ulos synagogasta.
Siihen tämä jae viittaa.
"Koska sinä olet ottanut minun kärsivällisyyteni sanasta vaarin, -
niin minä myös otan sinusta vaarin ja pelastan sinut koetuksen hetkestä, -
joka on tuleva yli koko maanpiirin [...]
Minä tulen pian; pidä, mitä sinulla on, ettei kukaan ottaisi sinun kruunuasi."
Huomatkaa eräs seikka. Seurakunnalla on aina ollut vaikeaa.
Jotkut lukevat Ilmestyskirjan ja pelästyvät.
He alkavat haalia ammuksia, vesipulloja ja säilykkeitä -
ja muuttavat kellariin maailmanlopun pelossa.
Ilmestyskirja kirjoitettiin osaksi, -
koska kristityt ovat kärsineet kaikkina aikoina.
Ahdistusta ei ole vain tulevaisuudessa. Sitä on aina ollut jossain päin.
Moni kristitty, ei kovin kaukana tästä paikasta, kärsii tälläkin hetkellä.
Kaikki tarvitsevat tätä sanomaa kaikkina aikoina.
"Joka voittaa, sen minä teen pylvääksi Jumalani temppeliin, -
eikä hän koskaan enää lähde sieltä ulos".
Siirroksen päälle rakennettu Filadelfia tuhoutui täysin -
rajussa maanjäristyksessä vuonna 17 jKr.
Jälkijäristykset ravistelivat sitä likipitäen päivittäin -
20 vuoden ajan. Muinaiset historioitsijat kertovat siitä.
Strabon kirjoitti Jeesuksen aikoihin: -
"Filadelfialla ei ole luotettavia muureja.
Ne järkkyvät ja kaatuilevat päivittäin."
Jeesus sanookin: "Joka voittaa, -
sen minä teen pylvääksi Jumalani temppeliin."
Kaatuvien pylväiden kaupungissa nämä ihmiset eivät kaadu.
"...ja minä kirjoitan häneen Jumalani nimen ja Jumalani kaupungin nimen, -
sen uuden Jerusalemin, joka laskeutuu [...] ja oman uuden nimeni."
Miksi Jeesus "tatuoi" meihin nämä kolme nimeä?
Hän kirjoittaa Jumalan nimen, sillä tosi Jumalan palvonta voimauttaa, -
Jumalan kaupungin nimen, -
sillä toivomme on, että kerran Jumalan kaupunki tulee maan päälle.
Ja Jeesuksen uuden nimen. Kerran näemme Hänet -
sellaisena kuin Hän on: kuninkaiden Kuninkaana ja herrojen Herrana, -
jotta turvamme on Hänessä eikä muka kaikkivaltiaassa keisarissa.
"Jolla on korva, se kuulkoon, mitä Henki seurakunnille sanoo."
Jeesus lausuu ihmeelliset sanat -
pienelle, kamppailevalle Filadelfian seurakunnalle Ilm. 3:8:ssa: -
"olen avannut sinun eteesi oven, eikä kukaan voi sitä sulkea".
Uskon Hänen viittaavan sillä mahdollisuuksiin tavoittaa kulttuuri.
Filadelfian pieni seurakunta kulki tuosta ovesta.
Kerron siitä hieman.
Se tunnettiin seurakuntana, joka istutti seurakuntia.
Filadelfian seurakunta lähetti lähetystyöntekijöitä -
koko tunnettuun maailmaan: Pohjois-Afrikkaan, Intiaan.
Miten kauan he kulkivat mahdollisuuksien ovesta?
Tämä oli vahva seurakunta 1 200 vuoden ajan.
1 200 vuoden ajan, aina kun järistys iski, he jälleenrakensivat.
1 200 vuoden ajan se lähetti työntekijöitä.
1 200 vuoden ajan se seisoi vahvana.
Se on Jumalan näky tälle Filadelfialle ja myös meidän seurakunnallemme.
Missä seurakunnassa käymmekin, me voimme tuntea sen.
Haluamme, että lapsemme, lastenlapsemme ja heidän lapsensa -
sadan, kahdensadan, 1 200 vuoden päästä tuntevat Jeesuksen rakkauden.
Lisäksi haluamme olla lähettävä seurakunta.
Haluamme kulkea mahdollisuuksien ovesta ja tavoittaa maailman.
Uskon Jeesuksen sanovan sinulle ja minulle sekä paikallisseurakunnille: -
"Katso, olen asettanut eteesi mahdollisuuksien oven."
Hän sanoo tämän Filadelfian seurakunnalle, joka kamppailee, -
jota vainotaan ja joka on köyhä.
Hän haluaa heidän näkevän tilanteensa uudessa valossa -
ja katsovan kulttuuriaan, kaupunkiaan ja tilannettaan uudesta vinkkelistä.
"Totta. Olette vähemmistö. Kamppailette. Teitä pilkataan, -
koska olette kristittyjä. Mutta nähkää tilanteenne mahdollisuuksien ovena.
Älä ajattele, että olet vainottu vähemmistö -
vaan että kaikki ympärilläsi tarvitsevat sanomaa Jeesuksesta."
Jumala on avannut eteemme mahdollisuuksien ovia, -
vaikka asiat näyttävät tosi vaikeilta.
Pyydetään näkyä nähdä ovet ja rohkeutta kulkea niistä läpi.
Esitän kysymyksen. Olen varma, että jollain tavalla -
olet kuin tämä köyhä, kamppaileva Filadelfian seurakunta.
Käyt elämässäsi läpi vaikeita jaksoja.
Missä Jeesus pyytää sinua näkemään vaikean tilanteesi -
uudessa valossa mahdollisuuksien ovena?
KESKUSTELUKYSYMYKSIÄ KIRJASSA TAI KOTISIVUILLA.
Suomennos: Marianne Tenetz